rejauldu/bengali-wikipedia huggingface dataset:
রেসলম্যানিয়া একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে।https://www.prowrestlinghistory.com/supercards/usa/wwf/mania.html#X এটি রেসলম্যানিয়া কালানুক্রমিকের অধীনে প্রচারিত দশম অনুষ্ঠান ছিল। এই অনুষ্ঠানটি ১৯৯৪ সালের ২০শে মার্চ তারিখে মার্কিন যুক্তরাষ্ট্রের নিউ ইয়র্কের নিউ ইয়র্ক সিটির ম্যাডিসন স্কোয়ার গার্ডেনে অনুষ্ঠিত হয়েছে; যা ১৯৯১ সালের সামারস্ল্যামের পর এই মাঠে ডাব্লিউডাব্লিউএফের প্রথম এবং ১৯৮৫ সালের পর রেসলম্যানিয়ার প্রথম অনুষ্ঠান ছিল।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট দশটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে ব্রেট হার্ট ডাব্লিউডাব্লিউএফ চ্যাম্পিয়নশিপ ম্যাচে ইয়োকোজুনাকে পরাজিত করেছে। অন্যান্য শীর্ষস্থানীয় ম্যাচে, রেজর রামোন ডাব্লিউডাব্লিউএফ আন্তঃমহাদেশীয় চ্যাম্পিয়নশিপের জন্য আয়োজিত একক ম্যাচে শন মাইকেলসকে এবং ডাব্লিউডাব্লিউএফ নারী চ্যাম্পিয়নশিপ ম্যাচে আলুন্ড্রা ব্লেইজ লেইলানি কাইকে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।  পটভূমি রেসলম্যানিয়া হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, এটি পেশাদার কুস্তি ইতিহাসের দীর্ঘতম চলমান পেশাদার কুস্তি অনুষ্ঠান, যা সাধারণত প্রতি বছরের মার্চ অথবা এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রয়্যাল রাম্বল, সামারস্ল্যাম এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এটি ডাব্লিউডাব্লিউই দ্বারা আয়োজিত পাঁচটি প্রধান অনুষ্ঠানের মধ্যে বৃহত্তম অনুষ্ঠান। এই অনুষ্ঠানটি ক্রীড়া বিনোদনের সুপার বোল হিসেবে অভিহিত করা হয়। অনেকটা সুপার বোলের মতো, শহরগুলো রেসলম্যানিয়া অনুষ্ঠানটি আয়োজন করার অধিকারের জন্য প্রস্তাব প্রদান করে। ১৯৮৫ সালের ৩১শে মার্চ তারিখে প্রথমবারের মতো রেসলম্যানিয়া অনুষ্ঠিত হয়েছে।  ১৯৯৪ সালের এই অনুষ্ঠানটি রেসলম্যানিয়া কালানুক্রমিকের দশম অনুষ্ঠান ছিল, যা ২০শে মার্চ তারিখে মার্কিন যুক্তরাষ্ট্রের নিউ ইয়র্কের নিউ ইয়র্ক সিটির ম্যাডিসন স্কোয়ার গার্ডেনে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবায় সম্প্রচার করা হয়েছে।  তথ্যসূত্র  বহিঃসংযোগ     ১৯৯৪ রেসলম্যানিয়া বিষয়শ্রেণী:মার্চ ১৯৯৪-এ মার্কিন যুক্তরাষ্ট্রে ঘটনা বিষয়শ্রেণী:১৯৯৪-এ নিউ ইয়র্ক বিষয়শ্রেণী:নিউ ইয়র্কে ঘটনা বিষয়শ্রেণী:নিউ ইয়র্ক সিটিতে পেশাদার কুস্তি
দাই আঙ্গা মসজিদ () হলো পাকিস্তানের পাঞ্জাব প্রদেশের লাহোর শহরে অবস্থিত একটি মসজিদ। এটি লাহোর জংশন রেলওয়ে স্টেশনের দক্ষিণ পূর্ব দিকে অবস্থিত। মোঘল সম্রাট শাহজাহানের ধাত্রী দাই আঙ্গার স্মরণে ১৬৩৫ খ্রিষ্টাব্দে এই মসজিদ নির্মাণ করা হয় বলে কথিত আছে।   প্রেক্ষাপট  দাই আঙ্গা (জন্ম নাম জেবুন্নেসা) মোঘল সাম্রাজ্য ও রাজপরিবারের একজন অত্যন্ত সম্মানীয় রমনী ছিলেন। তার নামে এই মসজিদটির অর্থ বরাদ্দ করা হয়। কথিত আছে, দাই আঙ্গার হজ যাত্রার পূর্বে মসজিদটির নির্মাণ করা হয়। দাই আঙ্গা বা জেবুন্নেসার পরিবারের সাথে মোঘল সাম্রাজ্যের ঘনিষ্ঠ যোগাযোগ ছিল। তার স্বামী মুরাদ খান সম্রাট জাহাঙ্গীরের অধীনে বিকানেরের সুবেদার ছিলেন। তার পুত্র মুহাম্মদ রশিদ খান সাম্রাজ্যের শ্রেষ্ঠ তীরন্দাজ ছিলেন এবং শাহজাহানের জ্যেষ্ঠ পুত্র দারা সেকোর হয়ে যুদ্ধরত অবস্থায় মৃত্যুবরণ করেন। এছাড়াও দাই আঙ্গার সমাধিসৌধ নামে খ্যাত "গুলাবি বাগ" লাহোর শহরেই অবস্থিত।   ইতিহাস  মসজিদটি ১৬৩৫ খ্রিষ্টাব্দে নির্মিত হয় বলে কথিত আছে। তবে প্রস্তরলিপি থেকে মসজিদটি ১৬৪৯ সালে প্রতিষ্ঠিত হয় বলে জানা যায়। শিখ শাসনামলে, মহারাজা রণজিত সিংয়ের অধীনে মসজিদটিকে অস্ত্রশালা হিসেবে ব্যবহার করা হয়। এরপর ব্রিটিশ রাজের অধীনে মসজিদটিকে রেলওয়ে কর্তৃপক্ষের প্রশাসনিক ভবনে রূপান্তরিত করা হয়েছিল।   স্থাপত্য  থাম্ব|মসজিদটি ব্যাপকভাবে টালি দ্বারা সজ্জিত। মসজিদটি স্থানীয় বাদশাহি মসজিদ প্রভৃতি অন্যান্য বৃহৎ মোঘল স্থাপত্যের মসজিদের ক্ষুদ্র সংস্করণ হিসেবে নির্মাণ করা হয়েছিল। মসজিদটির সামনে ৮৪ ফুট প্রশস্ত একটি প্রাঙ্গণ রয়েছে। সম্পূর্ণ মসজিদটিকে মোট তিনটি অংশে বিভক্ত করা যায়। এর কেন্দ্রীয় অংশটি বাকিগুলোর চেয়ে বৃহৎ এবং এর উপর ১৯ ফুটের একটি গম্বুজ বিদ্যমান। কেন্দ্রীয় অংশের পাশের দুইটি ছোট কক্ষের উপর ১৬ ফুটের আরও দুইটি গম্বুজ রয়েছে। কেন্দ্রীয় অংশটি ব্যাপকভাবে নীল, কমলা ও হলুদ বর্ণের কাশানি রীতির টালি দ্বারা সজ্জিত। পূর্বে মসজিদের অভ্যন্তর ভাগে সুদৃশ্য দেয়ালচিত্র বা ফ্রেস্কো দ্বারা মণ্ডিত ছিল। কিন্তু দুর্ভাগ্যজনকভাবে, বর্তমানে তার অধিকাংশই অপসারণ করে আধুনিক টালি দ্বারা প্রতিস্থাপিত করা হয়েছে।  দাই আঙ্গা মসজিদের বহির্ভাগও সুদৃশ্য টালি দ্বারা সজ্জিত। ওয়াজির খান মসজিদের টালিকর্মের সাথে এর সাদৃশ্য পরিলক্ষিত হয়। এছাড়া মসজিদের বহির্ভাগের দেয়ালে সুদৃশ্য কারুকার্যও দেখা যায়।   সংরক্ষণ  লাহোরের দাই আঙ্গা মসজিদ পাকিস্তানের পাঞ্জাব প্রদেশের প্রত্নতত্ত্ব বিভাগের সংরক্ষিত ঐতিহ্য স্থানের তালিকাভুক্ত করা হয়েছে।   তথ্যসূত্র    বহিঃসংযোগ   দাই আঙ্গা মসজিদের ইতিহাস  এশীয় ঐতিহাসিক স্থাপত্যের ওয়েবসাইট লাহোরের দর্শনীয় স্থান   বিষয়শ্রেণী:১৬৩৫-এ এশিয়ায় প্রতিষ্ঠিত বিষয়শ্রেণী:১৬৩৫-এ প্রতিষ্ঠিত বিষয়শ্রেণী:লাহোরের মসজিদ বিষয়শ্রেণী:মুঘল মসজিদ বিষয়শ্রেণী:১৬৩৫-এ নির্মিত ধর্মীয় ভবন ও স্থাপনা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  আফতাবুজ্জামান (আলাপ) ২২:১৪, ২১ অক্টোবর ২০২১ (ইউটিসি) মো আসাদুজ্জামান   – (অপসারণের প্রস্তাবনা দেখুনলগ দেখুন) () WP:ANYBIO তে উত্তীর্ণ নয়। Prodipto Deloar (আলাপ • অবদান • লগ) ০৭:৩৮, ১০ অক্টোবর ২০২১ (ইউটিসি)  প্রস্তাবনা অনুসারে  —শাকিল (আলাপ · অবদান) ০৮:১৯, ১০ অক্টোবর ২০২১ (ইউটিসি)   মোহাম্মদ আসাদুজ্জামান ও মো আসাদুজ্জামান দুজনে আলাদা লোক কিন্তু একই নাম (একজন উল্লেখযোগ্য আরেকজন নয়)। মো. অর্থাৎ মোহাম্মদ, আমার মনে হয়, না মুছে পুনঃনির্দেশ করে দেওয়া উচিত। এবার আপনি মা ভালো বুঝবেন, এমনিতেও এই নিবন্ধটির উইকিপিডিয়ার উল্লেখযোগ্যতার মানদণ্ড পূরণ করছে না। ধন্যবাদ! ~ ওহিদ (আলাপ) ১২:৫৩, ১০ অক্টোবর ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ডেইলি পোস্ট  ক্যালিফোর্নিয়ার প্যালো অ্যাল্টো শহরের একটি নিখরচায় পত্রিকা, যা ২০০৮ সালে প্যালো অ্যাল্টো ডেইলি নিউজের প্রতিষ্ঠাতা ডেভ প্রাইস এবং জিম পাভেলিচ প্রতিষ্ঠা করেছিলেন, যারা এই কাগজটি তিন বছর আগে নতুন মালিকদের কাছে বিক্রি করেছিলেন। Palo Alto Daily News ডেইলি পোস্ট সোমবার-শনিবার প্রকাশিত হয় এবং সান ফ্রান্সিসকো উপদ্বীপে এক ডজনেরও বেশি সম্প্রদায়ের মধ্যে বিতরণ করা হয়। এই কাগজটিতে স্থানীয় সংবাদ অন্তর্ভুক্ত করা হয় এবং অ্যাসোসিয়েটেড প্রেসের রিপোর্ট বহন করে।   তথ্যসূত্র    বহিঃসংযোগ    ডেইলি পোস্ট ওয়েবসাইট  বিষয়শ্রেণী:ক্যালিফোর্নিয়ার সংবাদপত্র
আর্জেন্টিনার ভূগোল হলো দক্ষিণ আমেরিকার দক্ষিণ প্রান্তে অবস্থিত আর্জেন্টিনা দেশটির ভৌগোলিক বৈশিষ্ট্যের বিবরণ। এই দেশটি পশ্চিমে আন্দিজ পর্বতমালা এবং পূর্বে দক্ষিণ আটলান্টিক মহাসাগর দ্বারা বেষ্টিত, যার প্রতিবেশী দেশগুলি হলো পশ্চিমে চিলি, উত্তরে বলিভিয়া ও প্যারাগুয়ে এবং উত্তর-পূর্বে ব্রাজিল ও উরুগুয়ে।  আর্জেন্টিনায় ভূ-প্রকৃতি ও জলবায়ু বিচিত্র। উত্তরের নিরক্ষীয় অঞ্চল থেকে দক্ষিণের মেরু-উপদেশীয় অঞ্চল পর্যন্ত আর্জেন্টিনার বিস্তার। এর মধ্যেই আছে রুক্ষ আন্দেস পর্বতমালা ও তার সর্বোচ্চ শৃঙ্গ আকোনকাগুয়া। তবে বেশির ভাগ লোক দেশটির মধ্যভাগে অবস্থিত বিশাল উর্বর প্রেইরি সমভূমির (যার স্থানীয় নাম পামপাস) শহরগুলিতে বাস করেন। পাম্পাসেই দেশটির অধিকাংশ কৃষিসম্পদ উৎপন্ন হয় এবং এখানেই দক্ষিণ আমেরিকার বিখ্যাত কাউবয় "গাউচো"-দের আবাসস্থল। আর্জেন্টিনায় আরও আছে অরণ্যভূমি, মরুভূমি, তুন্দ্রাভূমি, সুউচ্চ সব পর্বতশৃঙ্গ, নদনদী এবং হাজার হাজার কিলোমিটার দীর্ঘ আটলান্টিক মহাসাগরীয় উপকূলভূমি। এছাড়া দক্ষিণ আটলান্টিক মহাসাগরের অনেকগুলি দ্বীপ আর্জেন্টিনা নিজেদের বলে দাবী করে, যার মধ্যে ব্রিটিশ-শাসিত ফকল্যাণ্ড দ্বীপপুঞ্জ অন্যতম (আর্জেন্টিনীয়রা এগুলিকে মালবিনাস দ্বীপপুঞ্জ নামে ডাকে)। এর বাইরে অ্যান্টার্কটিকা মহাদেশের একটি অংশও আর্জেন্টিনা নিজের বলে দাবী করে।   অঞ্চল   থাম্ব|250px|আর্জেন্টিনার অঞ্চল: .  আর্জেন্টিনার প্রদেশগুলি জলবায়ু এবং ভূমি বন্ধুরতার ওপর ভিত্তি করে ৭টি অঞ্চলে বিভক্ত। উত্তর থেকে দক্ষিণ এবং পশ্চিম থেকে পূর্বে:  উত্তর-পশ্চিম: জুজুই, সালটা, টুকুমান, কাটামারকা, লা রিওজা;  চাকো অঞ্চল: ফর্মোসা, চাকো, সান্তিয়াগো দেল এস্টেরো;  মেসোপটেমিয়া: মিসিওনেস, কোরিয়েন্থিস;  কুইয়ো: সান জুয়ান, ম্যান্ডোজা, সান লুইস;  পামপা: সান্তা ফে, লা পাম্পা, বুয়েনোস আইরেস, কর্ডোবা, এন্ট্রে রিওস  পাতাগোনিয়া: রিও নেগ্রো, নিউকুইন, চুবুত, সান্তা ক্রুজ, টিয়ারা দেল ফুয়েগো।   তথ্যসূত্র    বহিঃসংযোগ
রোসারিও ক্যাস্তেলানোস ফিগেরোয়া ( (; মে ২৫, ১৯২৫ – আগস্ট ৭, ১৯৭৪) ছিলেন  একজন মেক্সিক্যান কবি এবং লেখক। ১৯৫০-এর প্রজন্মের অন্যান্য সদস্যদের মতোন (দ্বিতীয় বিশ্বযুদ্ধের পরবর্তীকালে লিখছিলেন, যিনি সেজার ভাইহো এবং অন্যদের দ্বারা প্রভাবিত হয়েছিলেন), তিনি মেক্সিকোর বিংশ শতাব্দীর সবচেয়ে গুরুত্বপূর্ণ সাহিত্যক।  বহিঃসংযোগ Rosario Castellanos reading some of her poetry: Rosario Castellanos at www.palabravirtual.com Musical versions of Rosario Castellanos' poetry:  Rosario Castellanos park[.]  বিষয়শ্রেণী:১৯২৫-এ জন্ম বিষয়শ্রেণী:১৯৭৪-এ মৃত্যু বিষয়শ্রেণী:মেক্সিকীয় নারী কবি বিষয়শ্রেণী:মেক্সিকোর জাতীয় স্বায়ত্তশাসিত বিশ্ববিদ্যালয়ের প্রাক্তন শিক্ষার্থী
খলিশখালী ইউনিয়ন বাংলাদেশের সাতক্ষীরা জেলার তালা উপজেলার অন্তর্গত একটি ইউনিয়ন।  অবস্থান ও আয়তন এই ইউনিয়নের আয়তন ৩৭.৩৬ বগ কি.মি. প্রায়। জনসংখ্যা মোট ৩১,৪৬৮ জন। পুরুষ-১৬৬৩১জন,মহিলা-১৪,৮৩৭জন। ১১টি মৌজা ও  ৩০ টি গ্রাম  নিয়ে এ ইউনিয়ন গঠিত।  নদী শিক্ষা এই ইউনিয়নে কলেজ ২টি।মাধ্যমিকসহ বিদ্যালয় ৪টি। প্রাথমিক বিদ্যালয় ২১টি ও মাদ্রাসা ২টি। ক্বওমিয়া মাদ্রাসা-১টি। ইউনিয়নের শিক্ষার হার ৬৫ শতাংশ।   উল্লেখযোগ্য ব্যক্তি   তথ্যসূত্র  বিষয়শ্রেণী:তালা উপজেলার ইউনিয়ন বিষয়শ্রেণী:সাতক্ষীরা জেলার ইউনিয়ন
খ্রিস্টান ধর্মতত্ত্ব হলো খ্রিস্টধর্ম এবং খ্রিস্টীয় বিশ্বাস ও অনুশীলনের উপর অধ্যয়ন তথা দেবত্ব এবং ধর্মের পদ্ধতিগত অধ্যয়ন। প্রাথমিকভাবে এটি পুরাতন নিয়ম ও নূতন নিয়মের পাঠ্যগুলির পাশাপাশি খ্রিস্টান ঐতিহ্যের উপর নিবিষ্ট। খ্রিস্টান ধর্মতত্ত্ববিদরা বাইবেলের সমালোচনামূলক ব্যাখ্যা, যৌক্তিক বিশ্লেষণ এবং তর্ক প্রয়োগ করে থাকেন। ধর্মতত্ত্ববিদরা বিভিন্ন কারণে খ্রিস্টীয় ধর্মতত্ত্বের অধ্যয়ন করতে পারেন, যেমন:   খ্রিস্টান তত্ত্বগুলি আরও ভালভাবে বুঝতে সাহায্য করতে।See, e.g., Daniel L. Migliore, Faith Seeking Understanding: An Introduction to Christian Theology (Grand Rapids: Eerdmans, 2004)  খ্রিস্টধর্ম এবং অন্যান্য ঐতিহ্যের মধ্যে তুলনা করতে।See, e.g., David Burrell, Freedom and Creation in Three Traditions (Notre Dame: University of Notre Dame Press, 1994)  আপত্তি এবং সমালোচনার বিরুদ্ধে খ্রিস্টধর্মকে রক্ষা করতে  খ্রিস্টান চার্চে সংস্কার সহজতর করতে।See for example John Shelby Spong, Why Christianity Must Change or Die (New York: Harper Collins, 2001)  খ্রিস্টধর্মের প্রচারে সহায়তা করতে।See, e.g., Duncan Dormor et al. (eds), Anglicanism, the Answer to Modernity (London: Continuum, 2003)  কিছু বর্তমান পরিস্থিতি বা অনুভূত প্রয়োজন মোকাবেলা করার জন্য খ্রিস্টান ঐতিহ্যের সম্পদগুলি আঁকতে।For example, see Timothy Gorringe, Crime, Changing Society and the Churches Series (London: SPCK, 2004).  খ্রিস্টীয় দর্শনে শিক্ষা, বিশেষ করে নয়াপ্লাটোবাদ দর্শনে শিক্ষা লাভের জন্য।Louth, Andrew. The Origins of the Christian Mystical Tradition: From Plato to Denys. Oxford: Oxford University Press, 1983.  খ্রিস্টান ধর্মতত্ত্ব বেশিরভাগই অ-সাধারণ পাশ্চাত্য সংস্কৃতিতে প্রবেশ করেছে, বিশেষ করে প্রাক-আধুনিক ইউরোপে, যদিও খ্রিস্টধর্ম একটি বিশ্বব্যাপী ধর্ম।   ধর্মতাত্ত্বিক বর্ণালী    রক্ষণশীল খ্রিস্টধর্ম  উদার খ্রিস্টধর্ম  প্রগতিশীল খ্রিস্টধর্ম  মধ্যপন্থী খ্রিস্টধর্ম   আরো দেখুন    খ্রিস্টধর্মে বাইবেলের আইন  ইস্টার্ন অর্থোডক্স - রোমান ক্যাথলিক ধর্মতাত্ত্বিক পার্থক্য  খ্রিস্টান ধর্মতত্ত্ববিদদের তালিকা  ধর্মতত্ত্বের রূপরেখা   তথ্যসূত্র    গ্রন্থপঞ্জি            Volume 1: The Living God (1992). ISBN 0-06-066363-4  Volume 2: The Word of Life (1992). ISBN 0-06-066364-2  Volume 3: Life in the Spirit (1994). ISBN 0-06-066362-6                    See the Christian Theology Reading Room  (Tyndale Seminary) for an extensive collection of online resources for Christian Theology.  Christian Classics Ethereal Library  Jonathan Hayward, contemporary Orthodox theologian  Orthodox Church Fathers: Christian Theology Classics Search Engine   বহিঃসংযোগ    Argumentrix-এ খ্রিস্টান ধর্মতাত্ত্বিক পদের সারণী (31 জানুয়ারি 2013 সংরক্ষণাগারভুক্ত)  বিষয়শ্রেণী:খ্রিস্টান ধর্মতত্ত্ব
ব্ল্যাক-ভেনড ব্র্যান্ডেড রেড আই(বৈজ্ঞানিক নাম: Matapa sasivarna(Moore)) এক প্রজাতির ছোট আকারের প্রজাপতি। এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য।এই প্রজাতির অধীনে কোন উপ-প্রজাতি তালিকাভুক্ত নেই।   আকার  ব্ল্যাক-ভেনড ব্র্যান্ডেড রেড আই এর প্রসারিত অবস্থায় ডানার আকার ৪০-৪৭ মিলিমিটার দৈর্ঘ্যের হয়।   বিস্তার  এই প্রজাতি ভারত এর সিকিম থেকে অরুণাচল প্রদেশ, ভুটান এবং মায়ানমার এর বিভিন্ন অঞ্চলে দেখা যায়।   তথ্যসূত্র    বিষয়শ্রেণী:ভারতের প্রজাপতি
thumb|দাপ্তরিক প্রতিকৃতি, ২০২২ গিলিয়ান ফার্নিস (জন্ম ১৪ মার্চ ১৯৫৭) একজন ব্রিটিশ রাজনীতিবিদ যিনি ২০১৬ সাল থেকে শেফিল্ড ব্রাইটসাইড এবং হিলসবরোর সংসদ সদস্য (এমপি) হিসাবে কাজ করছেন। লেবার পার্টির সদস্য, তিনি ১৯৯৯ থেকে ২০১৬ পর্যন্ত শেফিল্ড সিটি কাউন্সিলের সদস্য ছিলেন।   প্রাথমিক জীবন এবং শিক্ষা  ফার্নিস ১৪ মার্চ ১৯৫৭ সালে শেফিল্ডে জন্মগ্রহণ করেন। তিনি একজন শেফিল্ড স্টিল শ্রমিকের মেয়ে। তিনি শেফিল্ডের চসার স্কুলে শিক্ষিত হন এবং ১৯৯৮ সালে একজন পরিণত ছাত্র হিসাবে লাইব্রেরি এবং তথ্য অধ্যয়নে বিএ সহ লিডস মেট্রোপলিটন ইউনিভার্সিটি থেকে স্নাতক হন। স্কুল ছাড়ার পর, তিনি লাইব্রেরিয়ান হিসেবে কাজ করেন এবং নর্দার্ন জেনারেল হাসপাতালে প্রশাসক হিসেবে কাজ করেন।   তথ্যসূত্র   বিষয়শ্রেণী:ইংল্যান্ডের নারী কাউন্সিলর বিষয়শ্রেণী:২১শ শতাব্দীর ইংরেজ ব্যক্তি বিষয়শ্রেণী:২১শ শতাব্দীর ইংরেজ নারী বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:২১শ শতাব্দীর ব্রিটিশ নারী রাজনীতিবিদ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:জীবিত ব্যক্তি বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের নারী সংসদ সদস্য বিষয়শ্রেণী:১৯৫৭-এ জন্ম বিষয়শ্রেণী:লিডস বেকেট বিশ্ববিদ্যালয়ের প্রাক্তন শিক্ষার্থী বিষয়শ্রেণী:যুক্তরাজ্যের সংসদ সদস্য ২০২৪-২০২৯
মারি অঁতোয়ানেত (; ২ নভেম্বর ১৭৫৫ - ১৬ অক্টোবর ১৭৯৩) ফরাসি বিপ্লবে নিহত ফ্রান্সের সম্রাট ষোড়শ লুই-এর স্ত্রী। সুন্দরী ও ব্যক্তিত্বপূর্ণ মারি এন্তনে-র জন্ম হয়েছিল অস্ট্রিয়াতে। ষোড়শ লুইয়ের সঙ্গে বিয়ের পর তিনি হন ফ্রান্সের কুইন কনসর্ট। প্রথমে ফ্রেঞ্চ জনগণের প্রিয় হলেও পরে তার অমিতব্যয়িতা এবং বহুগামিতার জন্য অপ্রিয় হন। তবে অলংকার, পোশাক, জুয়া, ঘোড়দৌড় বাজি, প্রভৃতিতে তার অঢেল খরচের কাহিনী বিস্তৃত হয়। কিছু ঐতিহাসিক মনে করেন, তার জন্যই ফ্রান্স ফকির হয়ে গিয়েছিল ও তার ফলে বিপ্লব সূচিত হয়েছিল। বিপ্লবে ষোড়শ লুইয়ের শিরচ্ছেদের পর মারি অঁতোয়ানেতের বিচার ও মৃত্যুদণ্ড হয়।  প্রারম্ভিক জীবন মারিয়া আন্টোনিয়া ১৭৫৫ সালের ২ নভেম্বর অস্ট্রিয়া ভিয়েনায় হফবুর্গ প্যালেসে জন্মগ্রহণ করেন। তিনি হাবসবুর্গ সাম্রাজ্যের শাসক সম্রাজ্ঞী মারিয়া তেরেসা ও পবিত্র রোমান সম্রাট প্রথম ফ্রান্সিসের সর্বকনিষ্ঠ কন্যা। তার ধর্মপিতা হলেন প্রথম জোসেফ এবং ধর্মমাতা হলেন মারিয়ানা ভিক্টোরিয়া, তারা পর্তুগালের রাজা ও রানী।. মারিয়া আন্টোনিয়া তার তিন বছরের বড় বোন মারিয়া কারোলিনার সাথে বেড়ে ওঠেন।   তথ্যসূত্র    আরো পড়ুন                      বহিঃসংযোগ   "Marie Antionette" in the Catholic Encyclopedia  Story of Marie Antoinette with Primary Sources  Find A Grave  Marie Antoinette's Head: The Royal Hairdresser, the Queen, and the Revolution - Lyons Press page  Marie Antoinette's official Versailles profile  Using mtDNA to track the case of Louis XVII, son of Marie Antoinette  Marie Antoinette Online—A site with a sympathetic bend, and contains a great deal of information.  The marais of Marie-Antoinette sur parismarais.com    Online catalog of Marie Antoinette's personal reading library from the Petit-Trianon palace, based on 1863 printed catalog, online at LibraryThing.  If they have no bread, let them eat cake.   বিষয়শ্রেণী:১৭৫৫-এ জন্ম বিষয়শ্রেণী:১৮৯৩-এ মৃত্যু বিষয়শ্রেণী:১৭৯৩-এ মৃত্যু বিষয়শ্রেণী:ফরাসি রোমান ক্যাথলিক
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল। মানোন্নয়নের পাশাপাশি প্রস্তাবনার পক্ষে যৌক্তিকতা না থাকায় রেখে দেয়া হলো। Ashiq Shawon (আলাপ) ১৬:৫১, ৮ জুন ২০২০ (ইউটিসি) নেপালের একীভূতকরণ   – (অপসারণের প্রস্তাবনা দেখুনলগ দেখুন) () কোনো তথ্যসূত্র নেই। সম্ভবত কোন ওয়েসাইট হতে কপি করা হয়েছে।  একজন মহাপুরুষ  (আলাপ) ০৫:২৭, ১৭ মে ২০২০ (ইউটিসি)  নিবন্ধটি ইরেজি হতে অনুবাদ করা এবং সেখানে যথেষ্ট মানসম্পন্ন অবস্থায় আছে বিধায় অপসারণে  করছি। - Ashiq Shawon (আলাপ) ১৫:০৫, ৩০ মে ২০২০ (ইউটিসি)  এই নিবন্ধটির মান উন্নয়ন করলে ভালো পর্যায়ে চলে আসবে।আমি আমার সাধ্যমত চেষ্টা করব মান উন্নয়ন এর। ধন্যবাদ পরস (আলাপ) ০৮:৪৪, ২৩ মে ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
টায়রন এডওয়ার্ড কেন (জন্ম ৮ জুলাই ১৯৯৪) একজন আইরিশ ক্রিকেটার যিনি আয়ারল্যান্ডের হয়ে আন্তর্জাতিক ক্রিকেট খেলেন। ২০১৮ সালের মে মাসে আয়ারল্যান্ডের জন্য সর্বপ্রথম ও পাকিস্তানের সাথে অনুষ্ঠিত হওয়া প্রথম টেস্ট খেলায় দলীয় একাদশে তিনি খেলেন। ২০১৮ এর ডিসেম্বরে তিনি ক্রিকেট আয়ারল্যান্ড কর্তৃক ঘোষিত কেন্দ্রীয় কন্ট্রাক্ট পুরস্কারের জন্য ১৯তম খেলোয়াড় নির্বাচিত হন।  ঘরোয়া অবদান ২০১৭ সালের ১ মে, ২০১৭ আন্ত-প্রাদেশিক কাপ এর মধ্য দিয়ে লেইনস্টের লাইটনিং এর হয়ে লিস্ট এ ক্রিকেট-এ অভিষেক ঘটে। ৩০ আগস্ট ২০১৭ সালে একই দলের হয়ে ২০১৭ আন্ত-প্রাদেশিক চ্যাম্পিয়নশীপ টুর্নামেন্টের মধ্য দিয়ে প্রথম শ্রেণীর ক্রিকেটে অভিষেক করে।  আন্তর্জাতিক অবদান টুয়েন্টি২০ আন্তর্জাতিক (টি২০আই) ক্রিকেটে তার অভিষেক হয় ১৮ জুন ২০১৫, স্কটল্যান্ডের বিপরীতে। জুন ২০১৬তে আফগান ক্রিকেট সিরিজের জন্য একদিনের আন্তর্জাতিক (ওডিআই) স্কোয়াডে তার নাম অন্তর্ভুক্ত ছিল। পরের মাসে খেলাটি অনুষ্ঠিত হলেও সে খেলেনি।  পরবর্তীতে ২০১৮ এর একই মাসে পাকিস্তানের বিপক্ষে টেস্ট খেলায় ১৪ দলের সদস্যের দলে সে ছিল ১৪তম খেলোয়াড়। ২০১৮ সালের ১১ মে, সে তার টেস্ট খেলার অভিষেক করে পাকিস্তানের বিপক্ষে কিন্তু কোন রান না করেই আউট হয়ে যায়।  ২০১৯ সালের মে মাসে আয়ারল্যান্ড-আফগানিস্তান সিরিজের ওডিআই স্কোয়াডে তার নাম ছিল, কিন্তু সে খেলে নাই।  পরবর্তী মাসে স্করটল্যান্ড এ ক্রিকেট দলের বিপরীতে আয়ারল্যান্ড ওল্‌ভস দলের স্কোয়াডে সে অন্তর্ভুক্ত ছিল।   তথ্যসূত্র  বহিঃসংযোগ    বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:আইরিশ ক্রিকেটার বিষয়শ্রেণী:আয়ারল্যান্ডের একদিনের আন্তর্জাতিক ক্রিকেটার বিষয়শ্রেণী:আয়ারল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:ডাবলিন ইউনিভার্সিটির ক্রিকেটার বিষয়শ্রেণী:কাউন্টি ডাবলিন থেকে আগত ক্রিকেটার বিষয়শ্রেণী:আয়ারল্যান্ডের টেস্ট ক্রিকেটার
হেনরি হ্যারি ডোনান (; জন্ম: ১২ নভেম্বর, ১৮৬৪ - মৃত্যু: ১৩ আগস্ট, ১৯৫৬) নিউ সাউথ ওয়েলসের লিভারপুল এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৯২ থেকে ১৮৯৬ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন হেনরি ডোনান নামে পরিচিত হ্যারি ডোনান।   প্রথম-শ্রেণীর ক্রিকেট  ১৮৮৭-৮৮ মৌসুম থেকে ১৯০০-০১ মৌসুম পর্যন্ত হ্যারি ডোনানের প্রথম-শ্রেণীর খেলোয়াড়ী জীবন চলমান ছিল। শেফিল্ড শিল্ডের ইতিহাসের প্রথম সেঞ্চুরি করার গৌরব অর্জন করেন। ১৮৯২-৯৩ মৌসুমে শিল্ডের প্রথম খেলায় সাউথ অস্ট্রেলিয়ার বিপক্ষে নিউ সাউথ ওয়েলসের সদস্যরূপে ১২০ রান করেন।  ব্যাটিংয়ে শক্তি প্রয়োগ না ঘটিয়ে সঠিক সময়ে আঘাত করতেন। শুরুতে বোলার হিসেবে প্রথম-শ্রেণীর ক্রিকেটে খেলতে নামেন। তবে, অস্ট্রেলিয়া একাদশের বিপক্ষে ৮৭ রানের অপরাজিত ইনিংস তাকে ব্যাটসম্যান হিসেবে পরিচিতি এনে দেয়।   আন্তর্জাতিক ক্রিকেট  সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন হ্যারি ডোনান। ১ জানুয়ারি, ১৮৯২ তারিখে মেলবোর্নে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১০ আগস্ট, ১৮৯৬ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।  টেস্ট ক্রিকেট খেলার জন্যে তাকে জানুয়ারি, ১৮৯২ সাল পর্যন্ত অপেক্ষার প্রহর গুণতে হয়েছিল। কিন্তু ঐ খেলায় তিনি সফলতা পাননি। এরপর, অ্যাডিলেড টেস্টে শেষ মুহূর্তে অংশ নিয়ে আবারও একই ফলাফল করেন। ১৮৯৫-৯৬ মৌসুমে দূর্দান্ত খেলার স্বীকৃতিস্বরূপ ১৮৯৬ সালে ইংল্যান্ড গমনে স্বয়ংক্রিয়ভাবে মনোনীত হন। সেখানে সিরিজের সবগুলো খেলাতেই অংশ নিয়েছিলেন। এবারও সফলতার সন্ধান পাননি। ওল্ড ট্রাফোর্ডে ব্যক্তিগত সর্বোচ্চ ১৫ রান তুলতে পেরেছিলেন। তবে, প্রস্তুতিমূলক খেলায় ডার্বিশায়ারের বিপক্ষে ব্যক্তিগত সর্বোচ্চ ১৬৭ করেছিলেন। এ কাউন্টিতেই তার পরিবারের পূর্ব-পুরুষদের জন্মস্থান ছিল।   ব্যক্তিগত জীবন  ক্রিকেট খেলা থেকে অবসর গ্রহণের পর কলোনিয়াল সুগার রিফাইনিং কোম্পানিতে ৪২ বছর কাজ করেছেন। ১৯২৩ সালে এ চাকুরি থেকে অবসর নেন। ঐ প্রতিষ্ঠানটি আরও ৩৩ বছর তার অবসরকালীন ভাতা প্রদান করেছিল।  ১৩ আগস্ট, ১৯৫৬ তারিখে ৯১ বছর বয়সে নিউ সাউথ ওয়েলসের বেক্সলি এলাকায় হ্যারি ডোনানের দেহাবসান ঘটে। অস্ট্রেলিয়ার অন্যতম বয়োজ্যেষ্ঠ জীবিত টেস্ট ক্রিকেটারের সম্মাননা লাভ করেন। ৯২তম জন্মদিন উদযাপনের মাত্র তিন মাস পূর্বে সিডনির কাছাকাছি এলাকায় তার মৃত্যু হয়েছিল।  অস্ট্রেলিয়ার অন্যতম ক্রিকেটপ্রিয় পরিবারের সাথে সম্পর্ক ছিল তার। এসই গ্রিগরি সম্পর্কে স্বীয় স্ত্রীর ভ্রাতা হন।   তথ্যসূত্র    আরও দেখুন   শেফিল্ড শিল্ড  জ্যাক বারেট  জন ম্যাককোন  ভিক্টোরিয়া ক্রিকেট দল  বর্ষীয়ান ক্রিকেটারদের তালিকা  অস্ট্রেলীয় টেস্ট ক্রিকেটারদের তালিকা  আন্তর্জাতিক ক্রিকেটে অংশগ্রহণকারী পরিবারের তালিকা   বহিঃসংযোগ       বিষয়শ্রেণী:১৮৬৪-এ জন্ম বিষয়শ্রেণী:১৯৫৬-এ মৃত্যু বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:নিউ সাউথ ওয়েলসের ক্রিকেটার বিষয়শ্রেণী:সিডনি থেকে আগত ক্রিকেটার
থাম্ব|এটি আআলেকজান্দ্রা রবিন্সের ছবি যা নেট দুনিতে আছে। আলেকজান্দ্রা রবিন্স একজন সাংবাদিক, লেকচারার এবং লেখক। তার বইগুলি তরুণ বয়স্ক, শিক্ষা এবং আধুনিক কলেজ জীবনকে কেন্দ্র করে রচিত। তার পাঁচটি বই নিউইয়র্ক টাইমস বেস্টসেলার হয়েছে।    জীবনী  তিনি ১৯৯৪ সালে বেথেসডা, মেরিল্যান্ডের ওয়াল্ট হুইটম্যান হাই স্কুল থেকে স্নাতক হন। তিনি তার উচ্চ বিদ্যালয়ের সংবাদপত্র, <i id="mwFg">ব্ল্যাক অ্যান্ড হোয়াইট-</i> এর প্রধান সম্পাদক ছিলেন।   তিনি ভ্যানিটি ফেয়ার, দ্য নিউ ইয়র্কার, লস এঞ্জেলেস টাইমস, দ্য আটলান্টিক মান্থলি, ওয়াশিংটন পোস্ট, ইউএসএ টুডে, কসমোপলিটান, এবং সেলন ডট কম সহ বিভিন্ন প্রকাশনার জন্য লিখেছেন। রবিনস মিডিয়াতে উপস্থিত হয়েছেন, যেমন ৬০ মিনিটস, দ্য অপরাহ উইনফ্রে শো, কোস্ট টু কোস্ট এএম, দ্য টুডে শো, পাওলা জাহন নাউ, দ্য ভিউ, দ্য কলবার্ট রিপোর্ট, সিবিএস আর্লি শো, দ্য স্মার্ট ওম্যান সারভাইভাল গাইড, দ্য ও' রিলি ফ্যাক্টর, এবং অ্যান্ডারসন কুপার ৩৬০°, এবং CNN, NPR, BBC, MSNBC, CNBC, C-SPAN, এবং হিস্ট্রি চ্যানেল সহ টিভিতে বারবার এসেছেন৷   লেখা ও পুরস্কার  রবিন্স তার লেখার জন্য বেশ কিছু পুরস্কার জিতেছেন। তার বই The Geeks Shall Inherit The Earth ২০১১ সালের Goodreads Choice পুরস্কারে বছরের সেরা ননফিকশন বইয়ের পুরস্কার জিতেছে।  রবিন্স ২০১২ সালে একটি Books for a Better Life পুরস্কার পেয়েছিলেন।   লেখক জেন মায়ারের সাথে, তিনি দ্য নিউ ইয়র্কার- এ প্রেসিডেন্ট বুশের অপ্রীতিকর কলেজ গ্রেড এবং SAT এর সম্পর্কে গল্প লিখেছেন।  নিবন্ধটি এমনভাবে মিডিয়ার দৃষ্টি আকর্ষণ করেছিল যে সাংবাদিকরা তার সাক্ষাতকারের জন্য ডেকেছিলেন এবং জিজ্ঞাসা করেছিলেন যে তার SAT স্কোর কী ছিল। তিনি তার স্কোর প্রকাশ্যে প্রকাশ করেননি।  রবিনস স্ক্রোল অ্যান্ড কি- এর সদস্য ছিলেন, যা ইয়েলের গোপন সমাজগুলির মধ্যে একটি। তিনি একটি বই লিখেছেন, "সিক্রেটস অফ দ্য টম্ব", ইয়েলের সমাজের একটি সামাজিক ইতিহাস।  ২০০৬ সালের ৯ আগস্ট রবিনস ব্যঙ্গাত্মক অনুষ্ঠান দ্য কলবার্ট রিপোর্টে অতিথি ছিলেন, সেই সময় কলবার্ট রবিন্সের নিজের অভিজ্ঞ। এই সাক্ষাৎকারের একটি ভিডিও কমেডি সেন্ট্রাল থেকে পাওয়া যাচ্ছে। Colbert Nation video, August 9, 2006   বই    রবিন্স, আলেকজান্দ্রা (2023) দ্য টিচার্স: অ্যা ইয়ার ইনসাইড আমেরিকাস মোস্ট ভেলনারেবল, গুরুত্বপূর্ণ পেশা, ডটন   তথ্যসূত্র    বহিঃসংযোগ    সরকারী ওয়েবসাইট  ২০১৪ জন বার্টলো মার্টিন পুরস্কার   বিষয়শ্রেণী:২১শ শতাব্দীর মার্কিন নারী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মার্কিন লেখিকা বিষয়শ্রেণী:জীবিত ব্যক্তি বিষয়শ্রেণী:মার্কিন নারী সাংবাদিক বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী